section_heading: Životopis
paragraph_text: Godine 2006. debitovao je na televiziji, na Rede Globo, igrajući lik Felipea u telenoveli Páginas da Vida. Godine 2008. igrao je lik Benoliela da Conceiçãa u Duas Caras, a 2010. je igrao gaya Thalesa Salmerona u Ti Ti Ti. Imao je epizodnu ulogu u seriji As Brasileiras, gdje je igrao Pedra, brata lika Ivete Sangalo, kao i u mini seriji o životu glumice Dercy Gonçalves, Dercy de Verdade. Godine 2013. vratio se sapunicama, igrajući Erica, jednog od ko-protagonista telenovele Sangue Bom, formirajući romantični par sa Regiane Alves, a kasnije i sa Letícijom Sabatellom. Godine 2014. u telenoveli Joia Rara igrao je ulogu Aderbala Feitose, formirajući ljubavni trougao sa likovima Luize Valdetaro i Thiaga Lacerda.